המשפחה (כת אוסטרלית)

המשפחה, הידועה גם בשם אגודת סנטיניקטן פארק או האחווה הלבנה הגדולה, הייתה קבוצת ניו אייג' אוסטרלית שהוקמה באמצע שנות ה-60 בהנהגתה של אן המילטון-בירן (נולדה כאוולין גרייס ויקטוריה אדוורדס; 30 בדצמבר 1921 – 13 ביוני 2019).<ref name="wrn"></ref><ref name="theage2019"></ref> הקבוצה לימדה תערובת של דוקטרינות דתיות מערביות ומזרחיות, כאשר המילטון-בירן טוענת כי הייתה גלגול נשמות של ישו. הקבוצה תוארה נרחבות ככת.<ref name="wrn" /><ref></ref>

הקבוצה נודעה לציבור כאשר המשטרה פשטה על המתחם שלה בעיירת אולינדה, ויקטוריה (אוסטרליה), ב-14 באוגוסט 1987 על רקע האשמות על התעללות בילדים. כל הילדים הוצאו מהמקום, והתגלו שהם אומצו באמצעים לא חוקיים.<ref></ref> המילטון-בירן ובעלה נעצרו בסופו של דבר ב-1993 והואשמו בקשירת קשר להונאה ולביצוע עדות שקר ביחס להונאות האימוץ, אך האישומים הללו בוטלו בסופו של דבר. היא הודתה בהצהרה כוזבת ונקנסה ב-5,000 דולר.

== תוכן דתי ==
המשפחה לימדה תערובת אקלקטית של נצרות והינדואיזם עם דתות מזרחיות ומערביות אחרות, על העיקרון שאמיתות רוחניות הן אוניברסליות.<ref>Johnson, R. (1972) The Spiritual Path (Hodder & Stoughton: London) </ref> ילדות שגדלו בקבוצה למדו את כתבי הקודש העיקריים של הדתות הללו, כמו גם את יצירותיהם של גורואים כולל סרי צ'ינמוי, מהר באבא וראג'ניש.<ref name="sarah">Hamilton-Byrne, Sarah. (1995a) Unseen, Unheard, Unknown: My life inside the family of Anne Hamilton-Byrne (Penguin Books: Ringwood) . [https://web.archive.org/web/20210815162951/http://www.leavingsiddhayoga.net/unseen.htm Extract available online].</ref> בת מאומצת אחת, שרה המילטון-בירן, תיארה מאוחר יותר את אמונות הקבוצה כשרלטנות של נצרות ומיסטיקה מזרחית.<ref>Hamilton-Byrne, Sarah. (1995b) pp.115–129</ref>

הבסיס לפילוסופיה של המשפחה היה שמייסדתם, אן המילטון-בירן, הייתה גלגולו של ישו ואלה חיה. בתוך הקבוצה, ישו, בודהה וקרישנה נחשבו כיצורים מוארים שירדו לכדור הארץ כדי לסייע לאנושות, כשהמילטון-בירן הוכנס לאותה קטגוריה כמו המורים הללו. על בסיס אמונה זו, חברי המעגל הפנימי שלה טענו שהם הגלגולים של שנים עשר השליחים המקוריים.<ref>Hamilton-Byrne, Sarah. (1995b) p.27</ref>

== היסטוריה ==
=== התחלות ===
החל ב-1964 לערך, אן המילטון-בירן הובילה קבוצת דיון דתית ופילוסופית בסנטיניקטן, ביתו של הפראפסיכולוג ריינור ג'ונסון בפאתי מלבורן. הקבוצה רכשה נכס סמוך ששמו "סנטיניקטן פארק" בשנת 1968 ובנתה אולם מפגשים בשם "סנטיניקטן לודג'".<ref name="supreme">.</ref>

הקבוצה כללה אנשי מקצוע ממעמד הביניים, שרבע מהם היו אנשי רפואה שגויסו על ידי ג'ונסון, דרך שיעורי האטה יוגה של המילטון-בירן.<ref>.</ref> החברים התגוררו בעיקר בפרברי מלבורן ובעיירות רכס הדנדנונג. הם נפגשו בכל יום שלישי, חמישי וראשון בערב בלודג', בקראות'ר האוס, באולינדה, או בנכס אחר באזור הידוע בשם הלודג' הלבן.<ref>.</ref>

בשנות ה-80, המשטרה העריכה כי הונה של המילטון-בירן עמד על כ-50 מיליון דולר אוסטרלי.<ref name="HeraldSun"></ref>

=== בית חולים ===
במהלך שנות ה-60 המאוחרות וה-70, בית החולים "ניוהייבן" בפרבר קיו, היה בית חולים פסיכיאטרי פרטי בבעלותה ובניהולה של מריון וילימק, חברת הקבוצה. רבים מהצוות הרפואי והפסיכיאטרי בו היו גם חברים.<ref>.</ref><ref>.</ref> "המשפחה" גייסה חלק ממטופלי בית החולים לקבוצה, ונתנה את תרופת ההזיה LSD הן לחולים והן לחברים בהנחייתם של הפסיכיאטרים ג'ון מקאי והווארד וויטקר.<ref>.</ref> אחד מחברי "המשפחה" המקוריים קיבל LSD, טיפול בנזעי חשמל ושתי לוקוטומיות במהלך שנות ה-60 המאוחרות.

למרות שבית החולים ניוהייבן נסגר ב-1992, נפתחה באותה שנה חקירה עקב מותו של מטופל ב-1975, שנטען כי נבע מ"טיפול בשינה עמוקה". החקירה שמעה ראיות הנוגעות לשימוש בטיפול בנזעי חשמל, LSD ושיטות אחרות בניוהייבן, אך לא מצאו ראיות לכך שהטיפול המדובר יושם על החולה המנוח.<ref>.</ref> מאוחר יותר נפתח בית החולים מחדש כמוסד סיעודי ללא קשר לבעליו או לשימושים הקודמים שלו.

=== הילדות והילדים ===
המילטון-בירן רכשה ארבעה עשר תינוקות וילדים צעירים בין 1968 ל-1975. חלקם היו ילדים ביולוגיים של חברי קבוצה; אחרים הושגו באמצעות אימוצים בלתי חוקיים שאורגנו על ידי עורכי דין, רופאים ועובדים סוציאליים בקבוצה שיכלו לעקוף פרוטוקולים רגילים. זהותם של הילדים שונתה באמצעות תעודות לידה כוזבות ושיטות אחרות. כולם קיבלו את שם המשפחה "המילטון-בירן" והוכרחו להתלבש באופן זהה, כמו גם לצבוע את שיערם לצבע אחיד.<ref></ref>

הילדים הוחזקו בבידוד ולמדו בבית הקבוצה, ה"קאי לאמה", נכס כפרי באגם איילדון. לכולם נאמר שהמילטון-בירן היא אמם הביולוגית ומכירה את המבוגרים האחרים בקבוצה כ"דודות" ו"דודים". נמנעה מהם כמעט כל גישה לעולם החיצון, והיו נתונים למשמעת שכללה דיאטות רעב ומכות תכופות.<ref>Middleton, W. (2007) p.96</ref> מינונים של תרופות פסיכיאטריות שונות ניתנו לעיתים קרובות לילדים. בהגיעם לגיל ההתבגרות הם נאלצו לעבור תהליך חניכה הכולל LSD; תחת השפעת הסם, הנער נשאר בחדר חשוך, לבדו, מלבד ביקורים של המילטון-בירן או אחד הפסיכיאטרים מ"המשפחה".<ref name="sarah" /><ref>Middleton, W. (2007) p.97</ref>

=== סידהה יוגה ===
במשך מספר שנים, המילטון-בירן התחברה לתנועת סידהה יוגה, קיבלה חניכת שאקטיפאט מסווואמי מוקטננדה ולקחה את השם בסנסקריט ״מא יוגה שאקטי״. בשנים 1979 ו-1981 היא לקחה חלק מהילדים לשהות עם מוקטננדה באשראם שלו בדרום פולסבורג, ניו יורק, ארצות הברית, ורכשה נכס סמוך כבסיס משלה באמריקה.

שרה המילטון-בירן סיפרה כי מוקטננדה שאל את הילדים אם הם רוצים לעזוב את המשפחה ולחיות איתו באשראם שלו בהודו. הילדים נענו בשמחה, אבל מאוחר יותר נענשו על ידי אן המילטון-בירן על חוסר נאמנות. לדברי שרה, אן גרמה בסופו של דבר להרבה צרות באשראם של דרום פולסבורג וכמה מהחסידי מוקטננדה ערקו ל"משפחה". שרה הייתה נוכחת כשסוואמי טג'ומיאננד הוכנס ל"משפחה".<ref>Hamilton-Byrne, Sarah (1995b), pp.94–95</ref>

=== התערבות המשטרה ===
ב-1987, המילטון-בירן גירשה את שרה מהקבוצה בגלל ויכוחים והתנהגות מרדנית. בתמיכת חוקר פרטי ואחרים, היא מילאה תפקיד מרכזי בחשיפת הקבוצה בפני משטרת ויקטוריה. כתוצאה ממאמציה, המשטרה פשטה על קאי לאמה ב-14 באוגוסט 1987, וכל הילדים שוחררו מהמקום. מאוחר יותר המשיכה שרה ללימודי רפואה והפכה לרופאה מוסמכת. היא למדה על האימוץ שלה ובסופו של דבר פגשה את אמה הביולוגית.<ref>Hamilton-Byrne, Sarah (1995b), pp.175–195</ref>

לאחר הפשיטה, המילטון-בירן ובעלה, וויליאם, עזבו את אוסטרליה לתקופה של שש שנים. "מבצע יער", חקירה שכללה שוטרים באוסטרליה, בריטניה וארצות הברית, הביאה למעצרם ביוני 1993 על ידי ה-FBI בניו יורק.<ref>"Australian Sect leaders arrested", The Sun-Herald, 5 June 1993.</ref><ref></ref><ref></ref> זאת בעקבות הודאתם של חברים לשעבר ב"משפחה", כולל עורך הדין של הקבוצה פיטר קיבי, כי הקבוצה עסקה בהונאות אימוץ.<ref></ref>

המילטון-בירן ובעלה הוסגרו לאוסטרליה והואשמו בקשירת קשר להונאה ולביצוע עדות שקר על ידי רישום כוזב של לידות של שלושה ילדים שאינם קשורים כשלישייה ביוליוגית שלהם, אישומים שבוטלו מאוחר יותר.<ref>"Sect couple face court in Melbourne", The Age, 17 August 1993.</ref> אליזבת וויטאקר, אשתו של הווארד וויטאקר, הייתה הנתבעת המשותפת שלהם.<ref>'Three face charges of conspiracy' The Age 16 November 1993</ref> המילטון-בירן ובעלה הודו באשמת הצהרות כוזבות ונקנסו ב-5,000 דולר כל אחד. גם בני "המשפחה" אחרים נשפטו בבית המשפט והורשעו בגין הלבנת כספים.

=== ליטיגציה ===
באוגוסט 2009, שני אנשים קיבלו פיצוי כספי מהמילטון-בירן לאחר שתבעו אותה. נכדתה, רבקה קוק-המילטון, תבעה לכאורה על מחלות פסיכיאטריות ופסיכולוגיות, בטענה לתת תזונה ו"יחס אכזרי ובלתי אנושי" מצד המילטון-בירן ועוקביה. על פי הערכות, היא פוצתה בכ-250,000 דולר.

חברה לשעבר נוספת במשפחה, סינתיה צ'אן, טענה ששילמה 352,115 דולר להמילטון-בירן עבור נדל"ן באולינדה, אך הנכס מעולם לא הועבר אליה. היא גם טענה ששילמה 70,400 דולר להמילטון-בירן עבור נכס אחר, אך גם זה מעולם לא הועבר אליה. המילטון-בירן אמרה שהיא לא זוכרת את העסקה. פסק הדין של צ'אן הוערך ב-250,000 דולר.

== ההתחלה של הסוף ==
בעלה של המילטון-בירן נפטר ב-2001; היא השתתפה בהלוויה בהופעתה הפומבית היחידה לאחר הרשעתה.<ref></ref> בשנים מאוחרות יותר דווח כי המילטון-בירן גרה בבית אבות במלבורן וסובלת מדמנציה, וכי משבר ירושה פנימי להנהגת הקבוצה מתפתח.<ref></ref> בראיון לרדיו המקומי של ABC ב-Ballarat, בן שנטון, מאומץ לשעבר של המשפחה, אמר שהקבוצה הפכה ל"נמר חסר שיניים".<ref></ref> השורדת שרה המילטון-בירן מתה ב-2016, בגיל 46 בלבד.<ref></ref> אן המילטון-בירן מתה ב-13 ביוני 2019, בגיל 97.

== תקשורת ==
בשנת 2016, בפסטיבל הסרטים הבינלאומי במלבורן יצא סרט תיעודי על הכת בשם "המשפחה".<ref></ref> ספר נלווה, The Family: The Shocking True Story of a Notorious Cult (2017), נכתב על ידי כריס ג'ונסטון וג'ונס ופורסם על ידי Scribe.<ref></ref><ref></ref> מאוחר יותר הוציא ג'ונס מיני-סדרה בת שלושה פרקים, The Cult of the Family, במרץ 2019.<ref></ref> רומן המבוסס על "המשפחה" יצא לאור ב-2019, על ידי הסופר ג'יי.פי. פומאר. הרומן הפך לסדרת טלוויזיה בשנת 2023, The Clearing, שהופקה עבור דיסני פלוס ומככבים בה תרזה פאלמר, מירנדה אוטו וגאי פירס.<ref></ref>

== לקריאה נוספת ==
<div class="mw-content-ltr">
* 
* 
* [http://drsarahmoore.blogspot.com/2009/08/why-i-see-anne-by-dr-sarah.html "Why i see Anne" by Dr Sarah Moore/Hamilton-Byrne]
* [http://www.rescuethefamily.com Rebuilding Family after Life Behind the Wire in 'The Family' by Ben Shenton formerly Ben Saul Hamilton-Byrne]
* [https://web.archive.org/web/20090918100155/http://www.heraldsun.com.au/news/photo-gallery/gallery-e6frf94x-1225761998430?page=1 Anne Hamilton-Byrne Gallery]
* [https://web.archive.org/web/20161123224622/http://www.thefamilysect.com/ Website for the 98-minute documentary by Rosie Jones world premiere at MIFF July–August 2016]
* [https://cultofthefamily.com/ Website of The Cult of the Family], Rosie Jones's expanded three-episode miniseries
* Episodes of Let's Talk About Sects podcast about the Family: "[https://www.ltaspod.com/1 The Family]" (featuring Ben Shenton), "[https://www.ltaspod.com/family-bonus "The Family Update]" (featuring Chris Johnston), and "[https://www.ltaspod.com/family-bonus-DF David Freeman – Former child member of The Family]"
</div>

== הערות שוליים==

קטגוריה:כתות
קטגוריה:דתות חדשות
קטגוריה:אוסטרליה: היסטוריה